
Text rozhodnutia
Súd: Krajský súd Nitra Spisová značka: 15CoE/489/2015 Identifikačné číslo súdneho spisu: 4415200497 Dátum vydania rozhodnutia: 14. 09. 2016 Meno a priezvisko sudcu, VSÚ: JUDr. Pavel Lukáč ECLI: ECLI:SK:KSNR:2016:4415200497.2 Uznesenie Krajský súd v Nitre v senáte zloženom z predsedu senátu JUDr. Pavla Lukáča a členov senátu JUDr. Jána Bzdúška a JUDr. Romana Greguša, v právnej veci oprávnenej: N. Q., nar. XX. XX. XXXX, bytom M. XX, W. A., zastúpená Advokátska spoločnosť TIMORANSKÁ & ŠTOFKOVÁ s.r.o., so sídlom Podzámska 32, Nové Zámky, IČO: 36 813 401, proti povinnému: C. Q., nar. XX. XX. XXXX, bytom M. XX, W. A., t. č. U. XX, F., zastúpený: Mgr. Jakub Malý, advokát, Advokátska kancelária DETVAI LUDIK MALÝ UDVAROS, so sídlom Cukrová 14, Bratislava, o výkon rozhodnutia o odovzdanie maloletého dieťaťa C. Q., nar. XX. XX. XXXX, bytom ako oprávnená, o odvolaní povinného proti uzneseniu Okresného súdu Nové Zámky č. k. 11 Em/1/2015-133 zo dňa 11.09.2015, takto r o z h o d o l : Odvolací súd p r i p ú š ť a späťvzatie návrhu, uznesenie súdu prvej inštancie z r u š u j e a exekučné konanie z a s t a v u j e . o d ô v o d n e n i e : 1. Súd prvej inštancie napadnutým uznesením nariadil výkon rozhodnutia Rozsudku Okresného súdu Nové Zámky č. k. 16P 178/2012-559 zo dňa 19.11.2014 v spojitosti s Rozsudkom Krajského súdu v Nitre č. k. 8CoP 7/2015-755 zo dňa 5.3.2015, ktorý nadobudol právoplatnosť dňa 26.3.2015, tak, že otec maloletého dieťaťa je povinný odovzdať maloleté dieťa C. Q., nar. XX.X.XXXX matke do troch dní odo dňa vykonateľnosti tohto uznesenia. 2. Zároveň rozhodol, že žiaden z účastníkov nemá právo na náhradu trov konania. 3. Proti tomuto uzneseniu podal v zákonom stanovenej lehote odvolanie povinný. 4. Oprávnená písomným podaním, ktoré bolo súdu prvej inštancie doručené dňa 01.04.2016 oznámila, že berie svoj návrh na výkon rozhodnutia späť a navrhla, aby súd konanie zastavil. 5. Na výzvu súdu povinný oznámil, že netrvá na podanom odvolaní proti napadnutému uzneseniu. 6. Podľa § 144 zákona č. 160/2015 Z. z. Civilný sporový poriadok (ďalej len CSP), žalobca môže vziať žalobu späť. 7. Podľa § 145 ods. 1 CSP, ak je žaloba vzatá späť celkom, súd konanie zastaví. 8. Podľa § 370 ods. 1 CSP, ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. 9. Podľa ods. 2 a 3 citovaného ustanovenia, súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví. Ak je žaloba vzatá späť sčasti, použijú sa ustanovenia predchádzajúcich odsekov primerane. 10. Právo disponovať s návrhom má výlučne oprávnená. Keďže v tomto konaní oprávnená vzala svoj návrh na začatie exekučného konania späť po tom, čo už súd prvej inštancie rozhodol, išlo o jej procesný úkon voči súdu, ktorým prejavila vôľu, aby sa nekonalo a o veci meritórne nerozhodovalo. Pri účinnom späťvzatí návrhu, t. j., keď odvolací súd pripustí späťvzatie návrhu, všetky účinky konania sa rušia od začiatku a súdená vec sa dostáva do stavu pred podaním návrhu; z toho vyplýva aj povinnosť odvolacieho súdu zrušiť napadnuté uznesenie s následným zastavením konania. 11. S poukazom na vyššie uvedené odvolací súd konštatuje, že boli splnené podmienky na pripustenie späťvzatia návrhu na začatie konania. 12. Odvolací súd, rešpektujúc dispozičné právo oprávnenej a rozhodujúc bez pojednávania podľa § 385 CSP späťvzatie návrhu na výkon rozhodnutia v zmysle citovaných zákonných ustanovení pripustil, uznesenie súdu prvej inštancie zrušil a konanie zastavil. 13. Rozhodnutie odvolacieho súdu bolo prijaté v pomere hlasov 3:0. Poučenie: Proti rozhodnutiu odvolacieho súdu je prípustné dovolanie, ak to zákon v § 420 až § 423 CSP pripúšťa. Dovolanie môže podať strana, v ktorej neprospech bolo rozhodnutie vydané. Dovolanie sa podáva v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Dovolanie je podané včas aj vtedy, ak bolo v lehote podané na príslušnom odvolacom alebo dovolacom súde. V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh). Dovolateľ musí byť v dovolacom konaní zastúpený advokátom okrem prípadov uvedených v § 429 ods. 2 CSP. Dovolanie a iné podania dovolateľa musia byť spísané advokátom.

